LidanRubinov/Halacha-QA huggingface dataset:
שאלה: קראתי הרבה עצות אבל אני לא מצליח לגמרי להתנתק - לבנים: כבר תקופה ארוכה אני נלחם ביצר בנוגע לשמירת הברית ושמירת העניים (אחרי מספר שנים שלצערי נפלתי, תמיד היה אכפת לי ונלחמתי אבל ללא הצלחה לאורך זמן). לאחרונה לקחתי את העניין יותר ברצינות ואני ממש משתדל להפסיק ובנוסף למלא את זמני בדברים שיקדמו אותי ויחזקו את הכח רצון שלי (ספורט, לימוד גמרא, לימוד פרק יומי, וכן הלכה 30 יום קודם החג). אבל עם כל זה אני לא מצליח לגמרי להנתק. אשמח לקבל רעיונות לדברים שיעזרו לי לצאת סופית מהזבל (הסתכלתי בשאלות של אחרים ובתשובות שנתנו להם אבל לא מצאתי משהו שלא חשבתי עליו) הצלחתי לשכנע את עצמי שאני לא רוצה את זה בצורה כזאת, שמתי שאני נופל אני לא נהנה מזה - אבל זה לא מספיק). ובנוסף, אנשים מתחילים לדבר איתי על להתחיל לצאת לדייטים. אני מצד אחד מעוניין, אבל עם זאת מאוד חשוב לי לעשות את זה כמו שצריך הן רוחנית והן גשמית. (התחלתי לשמוע שיעורים בנושא). מאוד חשוב לי לפני שאני מתחיל לצאת להתנקות מהזבל אבל זה לא פשוט. סליחה על האורך ו על היחס.
תשובה: לך על השאלה אתייחס קודם כל לסוף דבריך - על האורך של השאלה. זו אכן שאלה חשובה שגם אני מתמודד אתה, וגם אם השאלה הייתה ארוכה פי כמה היא לא הייתה מצליחה לבטא את הצער והתסכול מהאוננות וההסתכלות על כל מיני דברים שאני לא רוצה לעשות. גם לוותר זה ניצחון במלחמה כתבת שנלחמת ביצר הרע ללא הצלחה. באמת המלחמה עם יצר הרע, במיוחד במקרה של יצר המין היא מלחמה קשה במיוחד. דווקא משום כך אני מעדיף לא להיכנס למלחמה עם היצר, אלא פשוט לעקוף אותו. אני יודע מראש שיצר המין חזק ממני ואם אני יסתכל במחשב אפילו בשיעור תורה אני יכול ליפול לפונוגרפיה. אני לא מנסה להילחם במחשב, אלא לפני שאני פותח את המחשב אני משתף חבר או מתפלל לאלוקים שיעזור לי כי אני מודה שאני נכנס למשהו שהוא גדול ממני. אני מוצא דרך עוקפת ליצר הרע. אני פשוט אומר לו: "אני לא יכול לעמוד בפני הפיתוי ואני פונה לעשות דברים אחרים טובים יותר ומועילים יותר". פעם שמעתי משפט שאומרים בחסידות: "אם תילחם ביצר הרע ותשבור אותו   יהיו לך שניים". קשה להלחם ביצר הרע הוא חזק וערמומי והוא הולך אתנו לכל מקום. ח אומרים שיצר הרע נקרא "טוב מאוד", ומהניסיון שלי למדתי שאני לא נלחם ביצר הרע, אלא מבין שהיצר הרע מעמיד אותי בפני אתגר גדול יותר. כשאני עומד באתגרו אני רק מתקרב לאלוקים יותר. אם אני לא נכנס למעגל הזה של החטא והייאוש אז אני יכול להפסיק. איך אני עושה את זה? אני מבין שזה שאני מסתכל על נשים זה לא עושה אותי אדם רע, הרי אני לא רוצה לעשות זאת ואני פשוט נמשך לשם. מה שעזר לי זה לא להיכנס לעצבות, ייאוש והלקאה עצמית, אלא להמשיך הלאה להודות לה  על כל הטוב שיש לי ולהתפלל אליו שיעזור לי להמשיך להיות קרוב אליו. לפעמים אני פשוט עושה דברים כדי להרגיש טוב עם עצמי, אוכל משהו טעים, מתעסק בדברים שאני נהנה מהם. העיקר לא לשקוע בחטא ובייאוש. לפעמים אני פשוט פונה לאלוקים לבקש עזרה. אני מתפלל אליו או לפעמים כותב תפילה לאלוקים שיעזור לו ואני משתף אותו ברגשות שלי ובקשיים שלי.
שאלה: התרת נדרים?: לפני זמן רב לקחתי על עצמי להוסיף איזשהו קטע בתפילת שמונה עשרה. עם הזמן, לא התמדתי בכך, מכיוון שהקטע לא הופיע בכל הסידורים, אמרתי אותו רק מדי פעם ואז הפסקתי. מדי פעם הציקה לי המחשבה על כך שאני זקוקה להתרת נדרים, והחלטתי היום לשאול סופית- האם זה שלקחתי על עצמי להגיד קטע מסוים, נחשב נדר? ( אני לא זוכרת את הנוסח המדויק, אך אני כמעט בטוחה שלא אמרתי את זה בפה אלא לקחתי על עצמי בלב ). ואם כן, האם אני צריכה לעשות התרת נדרים? ( יש לציין שהייתי בתפילת "כל נדרי" ביום הכיפורים כבר כמה פעמים מאז. ) כיצד עושים זאת? אשמח לתשובה בימים הקרובים, העניין מעיק עלי מאד כמשהו שאולי מעכב אותי בחיים!
תשובה: לשואלת: כפי המתואר לא נראה שיש כאן נדר ועל כן אין את צריכה התרה. הרב אריה שטרן ראש מכון הלכה ברורה
שאלה: בדיקת פפריקה: לכבוד הרב מצאתי בפפריקה נקודות קטנות שחורות. האם אלה שאריות של חרקים?
תשובה: בפפריקה החרקים הם שחורים אבל הם לא קטנים. וכמעט תמיד הם מלווים עם עגולים של פפריקה וכאשר מפוררים את העגולים מוצאים בפנים תולעת לבנה. ולכן לא נראה שיש לכם בעיה בפפריקה. ובכל אופן יש להפריד מספר "נקודות שחורות" בפפריקה ולמעוך אותם עם הצד האחורי של כפית או כף. כך ניתן לזהות האם זה חרק או לא.
שאלה: תהילים: ברצוני לקבל את הצעתך בנושאים המפריעים לי זמן מה הראשון הוא שאני סטודנט ומשתדל כל יום להניח תפילין ובנוסף קורא פרקי תהילים עפ"י תאריך עברי ולאחר מכן פרקים קח להצלחה,קלט ל בית, ואת הפרקים ו, ד לבקשות אישיות הקשורות לבריאות ולדברים כלליים וכנ"ל בערב לפני המקלחת רק את פרקים ו, ד הבעיה היא שתפילותי לוקחות בין שעה וחצי לשלוש שעות וזה לוקח חלק נכבד משעות היום כאשר בו אני צריך למלא את חובותיי הלימודיים אבל איני מצליח לעמוד בעומס של הלימודים בשל העובדה שהתפילות לוקחות לי הרבה זמן אבל אני מרגיש שאני עושה את הדבר הנכון בקשר לצורה שאני מתפלל ואני רוצה להמשיך בדרך זו אבל היא מקשה עליי ואני לא יודע מה לעשות. והדבר השני הוא האם העובדה שאני קוראה את הפרקים ד, ו בכמות גדולה יום יום הופכת את הפרקים כאילו " לסתמיים " מראש
תשובה: "ורבי יוחנן אמר: ולואי שיתפלל אדם כל היום כולו". ברכות כא. כאשר יש לך פנאי, אין סיבה לקצר את התפילה שלך. אבל אם התפילה לא מותירה לך זמן ללימודים צריך לדעת לאזן בין הדברים. ידוע שתפילת שחרית במנין, כשמתפללים בנחת, לוקחת בערך שעה. מנחה עוד רבע שעה וערבית עוד רבע שעה. אם תוסיף לכך פרקי תהילים בנחת - עוד חצי שעה. הכל צריך להמשך מקסימום שעתיים. אין סיבה ליותר מכך. את השעתיים הללו אתה צריך לחלק בדרך נכונה כך שישתלבו בתוך סדר היום שלך: שעה שחרית, רבע שעה מנחה. בהפסקות שיש לך במשך היום תאמר כחצי שעה תהילים. בערב עוד רבע שעה ערבית. אני מאמין שכך תוכל למצוא מקום לתפילה בנחת ובכוונה רצויה וגם זמן ללימודים.
שאלה: שם לבן: ילדתי בן ב 7.11 ביום חמישי הקרוב בע"ה הברית. הייתי רוצה לשאול איך השם אוראל? האם זה שם שטוב לקרוא בו, האם יש בעיתיות בשם?
תשובה: וברכת ד  מזל טוב ויהי רצון שתזכו לגדלו לתורה חופה ומעשים טובים. כל השמות בתנ"ך שהם בצרוף שם השם, הם על היחס בין הקב"ה והאדם, דהיינו יחזקאל - הקב"ה יחזק, רפאל - הקב"ה ירפא, וכן אלישמע - הקב"ה שמע, או אוריה - הקב"ה הוא האור שלי. ולכן השם אוריה או אוריאל אלו שמות מקובלים שהקב"ה נותן לי אור. אבל השם "אוראל" משמעותו שהילד הוא האור של הקב"ה וזה לא מצאנו. בברכת מזל טוב בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מוסר וערבים: הרב,יצא לי לשמוע דעות של אנשים רבנים שאומרים שבמלחמה מותר להרוג חפים מפשע:דוגמה-להטיל פצצה על בית שיש בו את המחבל,והמשפחה שלו שהם לא מחבלים(אשה וילדים) ולהרוג אותם. לי זה נשמע מאוד לא מושרי ומאוד לא מתאים להלכה.אם זה נכון אפשר מקורות אם לא גם אם אפשר נימוק הלכתי בבקשה מראש
תשובה: וברכת ד  תחילה צריך לדעת שמוסר זו הגדרה של הלכה אלוקית, מוסר האדם הוא מוסר משתנה מיום ליום ומתקופה לתקופה, דבר שהיה מוסרי לפני דור איננו מוסרי היום, וכן להפך, כל מוסר שיכול להשתנות איננו מוסר אמיתי. דוגמא לדבר הנאצים ימ"ש אהבו כלבים ובעלי חיים, אבל להרוג יהודים לדעתם זה מוסרי. כך שהמוסר האנושי משתנה ולא יציב. כמו כן יש מוסר אישי ויש מוסר צבורי. מוסר אישי הוא מה ששייך לאדם בביתו ובמצב נורלמי ויש מוסר שהוא צבורי, כשם שיש דינים לצבור השונים מדיני היחיד, ועל כן אם דבר מסויים איננו מוסרי לפרט אין זה אומר שזה לא מוסרי לעם לעשות, כגון חשש של מרגל לאדם רגיל אסור לגעת בו, אבל חשש מרגל כנגד צבא ומלחמה דינו מוות. סרוב פקודה באופן פרטי זה איסור, אבל בשעת מלחמה זה מרד וחיוב מיתה. כך שהגדרים מאד משתנים ואי אפשר לענות על שאלה כזאת בלא עיון. אתה יכול לעיין בדברי הגר"ש ישראלי בעמוד הימיני, ובספר ערכים בשעת מלחמה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מתחזק.: לכם. אני נער בן 17 לפני כ4-5 חודשים התחלתי תהליך התחזקות שבחיים לא התחזקתי ככה מעולם. הייתי תמיד רק מניח תפילין בבוקר וזהו (לפני ההתחזקות) כיום יש לציין התחזקתי מאוד אני מניח תפילין משתדל במשך היום לקרוא המון פרקי תהילים כמעט יוצא לי שאני קורא 10 ויותר לפעמים במשך היום אני מתפלל הרבה ברכות התחלתי לברך על אוכל ושתיה וכמובן ברכת המזון התחלתי לעבוד על המידות שלי אני השתניתי כל כך נהייתי אדם טוב יותר משתדל ולומד איך להיות במידת הענווה ולא לכעוס כמובן ושלא תהיה בי טיפת גאווה או כבוד עצמי אני ממש נותן כבר לאנשים לדרוך עלי ולהשפיל אותי ואני בלב שלי אומר הכל זה לטובה וה אני סומך עליך יש לציין שאני סובל לפעמים מהרבה אנשים שצועקים עלי בכל מקום במיוחד בקבוצה שאני משחק בא בכדורגל יוצא שאני עושה טעות וצועקים עלי ואני שותק מוריד תראש ועוד מבקש סליחה על שעשיתי טעות אני משתדל להתעסק בגמילות חסדים התחלתי לתת צדקה כבר תקופה ארוכה בכל בוקר ותמיד כשיש לי כסף לצדקה אני נותן קודם כל אחרי שאני מקבל כסף או משהו אני לא חושב על עצמי בכלל אני חושב על כמה מהכסף הזה אני יכול לחלק אותו לצדקה שהיה לי תמיד לתת אני באמת משתדל אפילו לא לחטוא אני הגעתי למצב שהביטחון העצמי שלי ירד מאוד ואני מפחד מכל אדם ואדם אני מפחד מעצמי אבל ברגע שאני מתפחד ממשהו ישר אני מריץ את פרק קכא בתהילים! עכשיו אני גם קצת לומד פה ושם תורה משתדל להתפלל הרבה תפילות כל יום גם מאז שחזרתי בתשובה הצלחתי בעזרת הקדוש ברוך הוא להחזיר חברים גם בתשובה חלקם חזרו לשמור שבת חלקם לקחו על עצמם קצת יותר תפילות לימוד תורה חלקם שלא שמרו אף פעם שבת שומרים כבר יותר מחודש אני כל היום מחובר למסך וצופה בהרצאות של יצחק פנגר אני קם בבוקר והדבר הראשון שאני חושב עליו אחרי שאני מתפלל איזה מעשה טוב אני יכול לעשות לשמח מישהו לעזור לחזק איך שאני שומע שיש למישהו בעיה אני פונה אליו כדי לחזק אותו ולתמוך בו וברוך השם לאל אני כל כך מודה לקב ה תמיד עד עכשיו הצלחתי לחזק את כולם!! החלום שלי מגיל קטן היה להיות שחקן כדורגל התאמנתי מגיל קטן ועכשיו שחזרתי בתשובה אמרתי שום דבר לא יגרום לי לשחק בשבת מצטער גם אם אני לא ישחק אני לא ישחק מצידי אני לא יחלל שבת בשביל הנאה רגעית אני מעדיף להתאמן רק וזהו. אני מאוד משתוקק להתקרב עוד לה אבל יש בי שאלה מציקה. הרי לפעמים באימון צועקים עלי ונגיד אם חוטפים גול באשמתי או כמעט אז מן הסתם שזה עושה צער לחברי הקבוצה ואני לא רוצה לצער אף אחד חס ו וזה מציק לי המחשבה שאולי צערתי אותם או את המאמן האם זה באמת חס ו מצער אותם וה כועס על זה ברגע שבטעות אני עושה טעות במשחק? לכם אתם עוזרים לאנשים כל כך!!!
תשובה: ראשית לך בכוחך זה, והמשך בדרכך המבורכת. לגבי הצעקות וההשפלות, דרשו ח (שבת פח: גיטין לו:): "הנעלבים ואינם עולבים שומעים חרפתם ואינם משיבים, עושים מאהבה ושמחים בייסורים, עליהם הכתוב אומר:  ואוהביו כצאת השמש בגבורתו " הרב קוק מסביר בעין איה, שאין הכוונה שאותם צדיקים אינם נעלבים כאותם אנשים נטולי רגשות, אלא אכן הם נעלבים עד עמקי נשמתם אבל עוצרים עצמם שלא להעליב בחזרה. לכן, אם אתה רואה שאותם חברים פוגעים בך באופן תדיר - חפש לך חברים טובים יותר, שימצאו בך נקודות טובות, ויעצימו אותך ולא ההפך. בהצלחה. אברהם קריספין רב קהילה בישוב אדם
שאלה: פקאן מחו  ל ואצות ים: קיבלנו אגוזי פקאן קלופים שנקנו בחנות טבע ללא הכשר. מקורם בחו"ל. האם מותר לאכול אותם? איך בודקים אצות ים? קניתי אריזה של אצות קומבו מיובשות של החברה Taste of Asia כתוב שיש לברור לפני השימוש. האם החשש הוא רק לחסרי חוליות ימיים קטנים או גם לחרקי מחסן? האם ניתן בכלל לנקות אצות מיובשות? מראש
תשובה: במידה והפקאנים לא עברו עיבוד(קלייה) אין בעיה. עיקר בעיקר בעצות הם סרטנים קנטנטנים בצבע צהוב הנדבקים לדפים. עיין עוד ב
שאלה: לנשק סידור שנפל: רציתי לשאול אם יש עניין לנשק סידור שנפל או כיפה שנפלה או לנשק את הידיים אחרי קריאת שמע?
תשובה: ב"ה, יש ענין לנשק דבר מצוה, גם כשלא נפל. דני טארגמן
שאלה: טבילה במקווה: אני משתדל בכל בוקר ללכת לטבול במעיין למטרת טבילה ומכיוון שהמים קרים מאוד (וכנראה שהאזניים שלי רגישות ) נהיה לי כאב אוזניים כמה דקות לאחר מכן. רציתי לשאול את הרב אם מותר בטבילה לאטום את האוזניים עם האצבעות ובצורה זו לטבול? האם זה לא נקרא "חציצה"? וכול טוב
תשובה: אם טובלים קודם את האצבע במים ומלחלחים אותה מעט, אפשר לשים את האצבעות באוזניים.
שאלה: דבר שמטמאים.: זרע או שתן מטמאים אותנו? נגיד נשפך לי זרע או שתן על המכנס אני צריך לכבס אותו או שאני יכול יום למחרת ללבוש אותו רגיל? שאלתי שאלה דומה אתמול עם רוק ונזלת.
תשובה: שתן לא מטמא בכלל זרע כן מטמא. סתם לבוש לא חייב להיות נקי מזרע או משתן. אבל לתפילה צריך שלא יהיה זרע על הבגד. לתפילה צריך שהבגד העליון לא יהיה מלוכלך בשתן. עיין
שאלה: דבר שמטמאים.: זרע או שתן מטמאים אותנו? נגיד נשפך לי זרע או שתן על המכנס אני צריך לכבס אותו או שאני יכול יום למחרת ללבוש אותו רגיל? שאלתי שאלה דומה אתמול עם רוק ונזלת.
תשובה: וברכת ד  אין בכך שום שייכות של טומאה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בדיקת מזון: אשמח לעשות סדר בנושא שעדיין לא ברור לי. בענייני קטניות שקונים והם כשרים אולם צריך לברור אותם, איך צריך לבצע זאת על פי ההלכה.עד היום היינו משרים במיים ומה שצף זורקים וזהו.הבנתי שזה לא תמיד נכון. רציתי לדעת איך צריך לברור קטניות כגון: חומוס,שעועית למינה-אזוקי,אדומה וכו, עדשים,ומה שטעון בדיקה.אשמח לתשובה מפורטת ולא באופן כללי כי לא ברור לי מהתייחסות כללית מה לעשות לגבי כל דבר. יש איזשהו קישור ובו מסבירים לגבי כל סוג מזון איך לנקות?
תשובה: 1. בעניין חומוס שעועית וכו  מצ"ב קישור המדגי כיצד לבדוק על היד 2. מצ"ב קישור לכל תחום החרקים במזון
שאלה: שמן למאור - חנוכה: לכבוד הרב בבית יש לנו בקבוק שלם וסגור של שמן למאור להדלקת נרות משנה שעבר. למרות שיש איסור לשימוש בשמן לצרכי מאכל, יש עליו תאריך תוקף. ובגלל שהבקבוק הוא משנה שעברה - התוקף שלו פג. האם הוא כשר להדקלת נרות חנוכה בשנה זו? או שצריך לקנות בקבוק שמן למאור אחר וחדש עם תאריך תפוגה רלוונטי? הדס
תשובה: אם השמן בוער וממלא את תפקידו - אין שום חובה לקנות שמן חדש.
שאלה: בדיקת תפוז סיני מחרקים: יש לנו בחצר עץ של תפוז סיני. הפרי נראה נקי, אבל כשבישלתי אותו במים וסיננתי את המים מהפרי לפתע צפו תולעים על המים א. מה עושים עם הפרי שבושל? (מדובר בכמות גדולה) ב. איך אמורים לבדוק את הפרי להבא?
תשובה: פירות הדר הגדלים בפיקוח חקלאי הינם כמעט תמיד נקיים מחרקים. אולם בגינות פרטיות המצב הוא הפוך לגמרי. בגינות פרטיות בדרך כלל לא יודעים לטפל ולכן לא מרססים וזבוב הפירות פוגע קשה מאד בפירות הללו. כמעט בכל פרי רך ניתן למצוא חרקים-בדרך כלל תולעים לבנים. ולכן צריך לאכול בזהירות. סימן לנגיעות הוא עקיצה על גבי הקליפה או מקום רך בפרי.
שאלה: חלום: כבוד הרב!. אני כל לילה לפני השינה קורא קריאת שמע שעל המיטה וחושב על חלומות לא כל כך טובים כמו שן נופלת. לפני יומיים קמתי בבוקר ואני לא בטוח שחלמתי על שן נופלת או שחשבתי על זה שהיא נופלת או שבאמת חלמתי על זה ( אני בספק ) שמתי כסף בצדקה ותפללתי וקראתי תהילים. יש לי סיבה לדאגה בעקבות החלום?
תשובה: אם אתה חש שהחלומות האלה מעציבים אותך - עשה הטבת חלום כפי שכתוב בסידורים.
שאלה: התחתנתי עם נוצריה: התחתנתי עם נוצריה לא-יהודיה בחו"ל כשעוד הייתי שותף לאמונה שלה. בשנים האחרונות שבתי ליהדות ובחרתי לגדל את משפחתי במסורת זו. רעייתי מתקשה עם החלטתי ועד כה מסרבת להתקרב ליהדות ונותרה נוצריה אדוקה. שאלתי היא במידה והיא מתעקשת על דתה ומסרבת להתגייר בעתיד האם חל עלי כל חובה כלפיה מבחינת ההלכה והנדרים החילוניים שלנו? כלומר האם אוכל לגרשה, וכמה זמן אני צריך לתת לה לשקול האם להתגייר או לאו עד גירושין? זאת ועוד, במקרה שהיא תסכים שאגייר את ילדינו העתידיים ושאגדלם כיהודיים, כשהיא נותרת נוצריה, האם יש אפשרות כזאת? גיור ילדים על פי ההלכה כשרק האבא יהודי בבית?
תשובה: זו שאלה עדינה מאוד ורגישה מאוד, והיא נוגעת בדיני נפשות, שלך ושלה, ועוד עניינים רבים אחרים. אינני יכול לתת תשובה ממוקדת, בלי להכיר את הנפשות הפועלות, את היכולת, את הגבולות וכדו. על כן, מה שאני כותב הוא ראשי פרקים בלבד, ואתה תגזור מהדברים את הרלוונטי לגביך: א. נישואי תערובת הם דבר שצריך להתרחק ממנו כמו מאש. ב. כיוון שאתה מעריך שהיא לא רוצה להיות יהודיה, ואתה כן רוצה להתקרב לעמך ולאלוקיך   הדבר הנכון לעשות הוא להיפרד יפה. לא לפגוע, לא להיפגע. יפה. ג. לגבי הזמן   כמה שפחות. מדבריך עולה שהיא לא בכיוון של לשקול ועל כן אין טעם של ממש במשיכת הזמן, אולם את זה רק אתה יכול למדוד. ד. בתי הדין מסויגים מאוד מאוד מגיור ילדים כאשר האם נוצרייה. הכרעת בתי הדין לגיור תהיה תלויה בהרבה גורמים, וקשה לדעת מראש מה תהיה עמדתם.
שאלה: עיצוב גרפי: קודם כל על הזכות לשאול אתכם! אני מעצבת גרפית במקצועי ועובדת במשרד פרסום לא דתי. במסגרת העבודה שלי אני צריכה לעצב שילוטים גדולים לרשתות אופנה. השילוטים הם בעיקר של דוגמניות לא צנועות. (לא של בגדי ים אבל מכנסיים וחולצות קצרות) האם זה מותר מבחינה הלכתית? אני מחטיאה את הרבים? השילוט יצא לפרסום איתי או בלעדי. ועוד דבר, עיצבתי טפסים להפלות (שוב, במסגרת העבודה) נחרדתי ממש אבל לא היתה לי ברירה. אני כמעט בטוחה שעשיתי טעות שלא אמרתי שאני לא מוכנה לעצב טופס כזה בניגוד לעקרונות שלי ושהם יתמודדו. האם יש דרך לכפר על המעשה שעשיתי?
תשובה: אע"פ שגם בלעדייך הדבר יעשה, בודאי שהדבר אסור: הכשלת הרבים במראות לא צנועים, וחיזוק ידי עוברי עבירה. אם יש באפשרותך להתנות את עבודתך שם, בכך שלא תעברי על איסור - טוב. ואם לא, נראה לי שתאלצי לחפש עבודה אחרת. בעניין הכפרה: אין לך עבירה שיכולה לעמוד בפני כוח התשובה. חזקי ואימצי! אברהם קריספין רב קהילה בישוב אדם
שאלה: לימוד תורה: לך,אני נער מתחזק. ואני רוצה ללמוד תורה. מצאתי אתר באינטרנט שיש בו את התנ"ך עם פירושים, את התלמוד והמשנה בלי פירושים ואת המשנה תורה לרמב"ם גם בלי פירושים. זהו אתר "סנונית" האם אפשר ללמוד משם? האם אתה יכול להמליץ לי על כלי עזר כלשהו ללימוד תורה כמו אתר או משהו אחר? ב משה
תשובה: וברכת ד  אפשר ללמוד משם, אבל קשה מאד ללמוד כך, יש לגשת לת"ח שיעזור לך ללמוד, כיוון שלימוד ומסירת התורה צריכה להעשות על ידי רב, וכשם שהתורה נתנה על ידי משה רבינו ע"ה, כן כל לימוד תורה צריך שיהיה על ידי רב ומוסר התורה. תורה היא לא חוקי חשבון וכדו, אלא התורה היא נשמת חיים וזה אפשר למסור רק רב לתלמיד. בהצלחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תצפית בטלסקופ בערב שבת: בקשר לתצפית בטלסקופ בערב שבת, איפה עובר הגבול בהיתר ואיסור. יש לי 4 טלסקופים. והיות וקשה לי להתבטא במדוייק ללא תמונות. אז שאלתי בפורום ברסלב ישראל ששם אפשר להעלות תמונות בשילוב עם הכיתוב. ולפי זה תוכל להשיב לי. כל כתובת כזאת היא טלסקופ אחר כל השאלות מובהרות בשילוב עם התמונות
תשובה: וברכת ד  לא הצלחתי לפתוח את הקבצים, מלבד אחד. אומר לך באופן כללי. הטלסקופ, המשקפת והעינית צריכים להיות מחוברים בערב שבת, כדי שלא יחשב כבונה בשבת, ולמרות שאין בניה וסתירה בכלים, עשיית כלי שלם אסורה. בשבת אתה יכול לכוון עם ברגי ההקרבה והרחקה, וכן אם יש צורך בהחלפת עינית כיוון שאין זה תקיעה חזקה ולא לזמן ועומדת לשנוי אפשר לשנות גם בשבת. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שמונה עשרה קצר: אם הרב יוכל להאיר את עיניי כיצד יש להתפלל תפילת שמונה עשרה קצרה(במנינים קצרים שנוכחתי בהם כל אחד עושה משהו אחר) האם להתחיל להצמיד רגלים ולהתפלל מילה במילה עם הש"ץ עד קדושה או שרק בסופה להתחיל את תפילת העמידה לבד. ב
תשובה: איך אכריע בין מנהגים שונים, שלכולם יש מקור, ושדרכים שונות נהוגות בעם ישראל? אני נוהג כשיטה המתחילה עם החזן את התפילה. ברם, יש לה חסרונות רבים במישור המעשי, כי אם כולם ינהגו כך - לא עונים אמן על ברכות החזן, והתפילה שלו הולכת לאיבוד.
שאלה: שליחת מזוזה בדואר: ברצוני לדעת האם ניתן לשלוח מזוזה בדואר רשום?
תשובה: וברכת ד  הגמ  (עירובין צח ע"א) אומרת שלא זורקים כתבי הקודש, והשו"ע פסק זאת להלכה (סי  רפב סעי  ה), ויסוד הדבר שאין זורקין מאדם לחברו כיוון שזה דרך בזיון, וכמו כן יכולים כתבי הקודש לפול על הרצפה ולהתלכלך. יסוד הבזיון הוא כשהדבר גלוי, כפי שהגמ  אומרת שתפילין קיי"ל שאוחז בבגדו ונכנס, ומכאן שמזוזה מכוסה אין בה גדר של בזיון. וכן נפסק לגבי קמיע שכשהוא מכוסה אין בו בזיון. על כן נראה שהרוצה לשלוח בדואר יעטפנה שלא יראה שיש כאן מזוזה, ואפשר לשלוח בדואר. אלא שנראה שישלחנה בדואר רשום כדי להחשיבה ולכבדה, ולא תהא מזוזה פחות ממכתב חשוב. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: טניס שולחן בשבת: ברצוני לדעת אם מותר לשחק טניס שולחן בשבת(פינג פונג) אשמח לקבל תשובה בהקדם
תשובה: לגבי שאלתך אודות משחק בטניס שלחן. עיין בדברי השמירת שבת כהלכתה (מהדורה ג, פרק טז הלכה ו) שכך כתב: "משחקי כדור, על גבי שולחן או באוויר, כגון טניס שולחן (פינג-פונג) - אין לאסור. משחקי כדור על אדמה או על דשא, כגון כדור-רגל   אסורים  משום חשש השווית גומות, ואפילו על משטח מרוצף, כגון על מגרש מרוצף אספלט או בטון  משום כבוד שבת, אבל אין לאסור לשחק על גבי משטח מרוצף שבתוך הבית". אך יש להדגיש שהשמירת שבת כהלכתה כתב בתחילת הפרק הזה שעוסק בענייני משחקים (פרק ט"ז הלכה א): "כל הדינים המובאים בפרק זה אמורים לגבי ילדים שלמטה מגיל בר-מצוה (או בת-מצוה) בלבד, ואילו אחרי עוברם גיל זה   ודאי רצוי שימנעו עצמם ממשחק בשבת וביו"ט, כי השבת חמדת הימים, לעונג ניתנה, עונג רוחני מעין עולם הבא, וכל המכבדו מעשות בו דרכיו   נותנים לו נחלה בלי מצרים". ויש לציין שבשו"ת באר משה (חלק ב סימן כז, מובא בפסקי תשובות אות ל) כתב שאסור לשחק בכדור פינג-פונג מפני שיש בזה השמעת קול חזק, ויש בכך איסור של אוושא מילתא וכן איסור של זילותא דשבתא. והילקוט יוסף (בסימן שח, הלכות מוקצה מחמת גופו, סעיף כו) כתב: "יש אומרים שאסור לשחק בכדור בשבת וביו"ט, ואסור לטלטלו אפילו לצורך גופו או מקומו. ויש חולקים ומתירים לשחק בו במקומות שיש ריצוף בחצר מעורבת, ולדידן העיקר כסברא ראשונה". והרב נבנצאל בהערותיו על המשנה ברורה "יצחק יקרא" (על סימן שח סע  מה, וכן בשש"כ פט"ז הע  יח ) חלק וכתב על פי הרב שלמה זלמן אוירבך, שהיום אף לבני עדות המזרח מותר לטלטל כדורים הואיל ועשויים כמעשה אומן (ולא נחשבים כמוקצה מחמת גופו). וכן פסק הרב עובדיה יוסף זצ"ל בספרו חזון עובדיה (חלק ג  הלכות מוקצה מחמת גופו הלכה ד, עמוד צט): "כדורים שבזמנינו המיוצרים מתחילתם לשם משחק   אין עליהם תורת מוקצה ומותר לתת אותם לקטנים  שלא הגיעו לחינוך  לשחק בהם על קרקע מרוצפת שבבית או על השלחן". וכעין זה כתב שו"ת שבט הלוי (חלק ט סימן עח): "כדורים בזמן הזה שנעשו לכך פשיטא דתורת כלי עליהם וממילא אין תורת מוקצה בהן על כל פנים בתוך הבית, וגם על השולחן מותר מן הדין. ובקרקע עולם וגם ברחוב צריך להחמיר במשחק זה. ותלמידי חכמים ממילא רחוקים מזה". ולכן למעשה לא ניתן לומר שיש איסור ממש בכך, ומצד שני לא ניתן לומר שזה דבר שהוא מושלם בשבת, וממילא התשובה כאן תלויה בגורמים שונים כגון: גיל השואל, מצבו הרוחני, ומה יעשה האדם אם לא ישחק טניס שולחן. אם נסכם זאת, אין איסור בכך, אך כל אחד צריך לשקול בעצמו, האם ראוי שהוא ישחק בכך בשבת או שהוא יכול בזמן הזה להתעסק בדברים יותר רוחניים. בהצלחה רבה, הלל
שאלה: כללי: אני בן 33, עם בעיה נפשית קשה הנקראת הפרעת אישיות עם תסמיני דיכאון וחרדה קשים, בעבר הייתי מאושפז בכפר שאול עקב נסיון התאבדות, לוקח כדורים להפרעות אישיות ודיכאון, ונקבעה לי נכות 100 אחוז בביטוח לאומי. רציתי לשאול האם אני חייב בלימוד תורה או לא.
תשובה: ראשית, הרבה חיזוק והרבה חיבוק בדרך שאתה הולך בה. יהי רצון שהחיים יאירו לך. לגבי תלמוד תורה: כלל גדול במצבים כאלה הוא "מה שאפשר - עושים, ומה שאי אפשר בנתיים - מתפללים שבעתיד יהיה אפשר לעשות". זה נכון גם לגבי תלמוד תורה במצב בו אתה נמצא. מה שאתה יכול ללמוד - למד, וזה יהיה קיום תלמוד תורה שלך, ומה שאתה כעת לא יכול - אל תלמד, ובעזרת ד  בעתיד ייפתחו לך שערים נוספים. האם אתה יכול ללכת בדרך זו?
שאלה: האם צחוק פוגע בפרנסה?: שמעתי איפשהו שכשאדם אדם מגיע לעולם, ניתנת לו קצבה מסויימת של פרנסה, ושמעתי שאם צוחקים יותר מדי זה על חשבון הפרנסה, האם זה נכון?
תשובה: איך אפשר לומר דבר כזה? והלוא הצחוק הוא דבר טוב לאדם. הוא מרחיב את לבו, מאיר את פניו, ומשמח את חייו?! על כן, שחק בשמחה, וכמובן כל זה מתוך שחוק שראוי לצחוק אותו, ולא מדברים תפלים אחרים.
שאלה: דת היא דרך לחיות?: לכבוד הרב. רציתי לשאול שאלה, אני כרגע מתחיל להתחזק ורציתי לברר שאלה שמציקה לי. למה צריך לחיות את החיים לפי דת מסויימת (אני לא מדבר כרגע רק על יהדות). אם טוב לי לחיות איך שאני רוצה אז למה לא להמשיך עם זה? למה להיות מוגבל בדת? אשמח לתשובה בפלא 0542780003
תשובה: התשובה לשאלה שלך נמצאת בתוך השאלה עצמה. אתה בעצמך כותב כי המקסימום שאתה יכול לעשות עם החיים שלך הוא "לחיות איך שאני רוצה". זה טבעי והגיוני, כי זה מה שאדם יכול לחלץ מעצמו. הוא לא יכול להוציא מתוך עצמו משהו שהוא יותר גדול מעצמו. אולם, כשאדם חי לפי מה שריבונו של עולם אמר - הוא נמשך הרבה הרבה מעבר ליכולת שלו ולעולם שלו. הקב"ה הוא המפגיש את האדם עם הקדושה, עם הטהרה, עם הדביקות, ועם כל העולם העשיר של המצוות ושל האמונה. ולכן נקבעו אותם כללי חיים הכתובים בתורה והם אלה שמאפשרים לאדם ללכת בעקבות הקב"ה ולהיות שלם בחייו.
שאלה: ברירה לאחר בישול: שאלה לגבי חומוס שהכנתי בצלחת לבישול, כמעט בטוחה שלא בררתי אותו, ובעלי הגיע ובישל. האם ניתן לברור את החומוס המבושל?
תשובה: מבחינה מעשית, אם החומוס בושל במים בלבד אין בעיה לברור אותו אחר הבישול. (התשובה ניתנה מהרב חיים בורגנסקי) רבני ורבניות בית הלל עונים לשו"ת גם בפייסבוק -
שאלה: האם יש או אין רצון חופשי?: ידוע שלאדם יש בחירה חופשית, לעשות בין טוב ורע. יחד עם זאת האדם לא יכול לעשות מה שהוא רוצה, הוא כפוף לאילוצים רבים, שמירת שבת איסור שקר, איסור לשון הרע, חייב לעבוד, חייב ללמוד תורה. ומי שמנהל את העולם ואת התיקון של האדם זה הקב"ה. האדם צריך להיות עבד של הקב"ה. אז נשאלת השאלה, האם באמת יש בחירה חופשית? או שאנו צריכים לבחור רק כדי לשרת את העולם והבחירות היחידות שלנו מיועדות לכך.
תשובה: בשאלות מורכבות מעין אלה יש לעסוק קודם בשאלה עצמה. לדייק אותה. לכוון אותה. להבין אותה בדיוק. השאלה מניחה שאם אדם כפוף לאילוצים   אין לו בחירה חופשית. אולם לפי זה, אין בכלל בעולם מושג כזה של בחירה, כיוון שאנו לעולם לא חיים במצב בו אנחנו משוחררים מאילוצי זמן ומקום. על כן, כשאומרים בחירה מתכוונים ליכולת הבחירה בתוך האילוצים עצמם. האדם מסוגל לבחור לא לקיים שבת, לשקר, לדבר לשון הרע, לא לעבוד ולא ללמוד תורה. וזו הבחירה החופשית שלו. הוא יכול לעשות רע. והוא יכול לבחור לשרת את הקב"ה ואת העולם. בתוך האילוצים.
שאלה: קשר נכון?: הכרתי בחורה באתר הכרויות לפני שבועיים. התרגלתי ממתי שהתחלתי להכיר (19), לדבר בפלאפון ולהתכתב פה ושם. ברור שלהיפגש חובה! עם הבחורה זו.היא טוענת שבהתחלת הקשר עדיף לדבר רק בפגישות! ולמעט שיחות והתכתבויות. ( טוענת שככה מגדילים את הרצון להיפגש ולהכיר ממקור של אמת ולא מתוך התאהבות ) יש אמת בדברים שהיא אומרת? בגלל מחשבות, אני מאבד את עצמי! לא יודע מה לחשוב! אולי ככה מקובל? ולילה טוב
תשובה: אין חוקים בתחום הזה, כל זוג מוצא לו את הערוץ תקשורת שמתאים לו. אם הדבר מקשה עליך, או מציק לך אינך חייב לקבל את דבריה כהלכה למשה מסיני, אלא תבקש לפתוח דיון בנושא, המלווה בהסברים ונימוקים המיישבים את הדעת. צריך לזכור שהדבר החשוב ביותר בזוגיות טובה זה תקשורת בריאה, אין החלטות חד צדדיות או כפיה של הצד השני. בהצלחה רבה! אברהם קריספין רב קהילה בישוב אדם
שאלה: האם מותר להגיש תלונה למשטרה וללשכה: האם יש בעיה לפי היהדות להגיש תלונות למשטרה ולשכת עורכי הדין? האם יש אם זה בעיה הלכתית? אני רוצה להגיש תלונה נגד עו"ד שפגע בי והוא צפוי להיות מורשע בדין משמעתי.
תשובה: קשה לענות על שאלה זו כי חסרים פרטים רבים. ובעיקר - האם יש לך דרך אחרת? אם שתי האפשרויות הן רק או להגיש תלונה או לספוג את הפגיעה - מותר לך להגיש תלונה. אולם אם יש דרכים אחרות צריך לבחון האם יש משהו יותר נכון לעשותו. על כן, אנא שתף אותי באפשרויות העומדות בפניך, ואז אוכל לענות טוב יותר.